Izraeli kërkon mbylljen e agjencisë së refugjatëve të OKB-së për palestinezët
Pak ditë më parë Presidenti Trump kërcënoi me shkurtimin e ndihmave për palestinezët, ndërsa Kryeministri izraelit Netanjahu bën thirrje për mbylljen e agjencisë UNRWA
Kryeministri izraelit Benjamin Netanjahu ka bërë thirrje për mbylljen e agjencisë së Kombeve të Bashkuara për refugjatët palestinezë, UNRWA, duke thënë se ajo e përjetëson problemin palestinez. Zoti Njetanjahu po ashtu i tha kabinetit të tij të dielën se synimi përfundimtar i agjencisë është të shkatërrojë shtetin e Izraelit, ndaj ajo duhet mbyllur. Vërejtjet vijnë vetëm pak ditë, pasi Presidenti Donald Trump kërcënoi të shkurtojë ndihmën amerikane për palestinezët, si rezultat i reagimit të tyre të zemëruar ndaj njohjes së Jeruzalemit si kryeqytet i Izraelit. Palestinezët dhe mbështetësit e tyre vazhdojnë të zhvillojnë protesta kundër vendimit të Presidentit Trump për të zhvendosur ambasadën amerikane nga Tel Avivi në Jeruzalem, ndërsa udhëheqësit e zemëruar palestinezë kanë thënë se nuk do të pranojnë më ndërmjetësimin amerikan në bisedimet me Izraelin. Javën e kaluar, zoti Trump kërcënoi me shkurtimin e ndihmës amerikane për palestinezët, që është 300 milionë dollarë në vit. Palestinezët, reaguan, duke e kundërshtuar atë. , thotë një grua palestineze në Ramallah. thotë një palestinez. Kryeministri izraelit të dielën shkoi edhe më tej se zoti Trump, duke thënë se duhet zhbërë agjencia e Kombeve të Bashkuara e krijuar në vitin 1949, për të mbështetur refugjatët palestinezë. UNRWA thotë agjencia mbështet palestinezët që braktisën shtëpitë gjatë luftës së vitin 1948, kur u krijua shteti izraelit, ose pasardhësit e tyre. Sot, më shumë se 1.5 milionë palestinezë jetojnë nëpër kampet e refugjatëve në Jordani, Liban, Siri, Bregun Perëndimor dhe në Rripin e Gazës. Kryeministri izraelit tha se agjencia e Kombeve të Bashkuara për palestinezët tani mbështet kryesisht pasardhësit e refugjatëve. Kryeministri izraelit propozoi që fondet e caktuara për agejncinë për refugjatët palestinezë duhet t’i jepen Agjencisë së Kombeve të Bashkuara për Refugjatët për të mbështetur, siç u shpreh ai, “refugjatët e vërtetë”. Kritikët thonë se shkurtimi i fondeve të agjencisë së Kombeve të Bashkuara për refugjatët palestinezë do të shtonte tensionet rajonale, kryesisht në Gazë, ku banorët aktualisht po protestojnë ndaj përkeqësimit të kushteve të jetesës.